کوئٹہ (پ ر) پاکستان پیرامیڈیکل اسٹاف ایسوسی ایشن بلوچستان نا صوبائی صدر محمد طارق کدیزئی‘ جنرل سیکرٹری منصب علی سومرو‘ چیئرمین رحمان خان مینگل وایلوفک وزیراعلیٰ بلوچستان جام کمال خان و چیف سیکرٹری بلوچستان فضیل اصغر آن خواست کرینو کہ محکمہ جانجوڑی نا ملازم آتا تنخواہ تیان کرونا وائرس فنڈ انا پن آ کاٹ کننگ نا چرجوئی ءِ بند کننگے۔ اوپارے کہ دا وخت آ غٹ محکمہ غاک لاک ڈاﺅن ءُ بیدس محکمہ جانجوڑی نا ملازم آتیان ہراکہ تینا جان تے دلدست آ تخسا ہائی رسک اٹ سیم تتون اوار مچ آبلوچستان نا ہسپتال آتے ٹی تینا فرض ءِ پورو کننگ اٹی ءُ و ہر ناجوڑ نا برائے راست رابطہ ہندا ملازم آتتون مریک وخت اس کہ پیرامیڈیکل اسٹاف داسکان ہیلتھ پروفیشنل الاﺅنس اپ گریڈیشن سروس اسٹرکچر و رسک الاﺅنس آن محروم ءِ‘ او خواست کریر کہ میڈیکل اسٹاف نا تنخواہ تیان کاٹ کننگ نا جاگہ غا محکمہ جانجوڑی نا ملازم آتیکن اسہ ودکی ءُ تنخواہ بونس اسے ناپڑو کننگے۔
